અરવલ્લી : રાધનપુરના દાઉદી વ્હોરા પરિવાર બોલેરો જીપમાં રમઝાન ઈદ ના તહેવાર નિમિત્તે રાજસ્થાનના ગલિયાકોટ ખાતે દરગાહ જિયારત કરવા નીકળ્યો હતો મોડાસા-હિંમતનગર રાજ્યધોરી માર્ગ પર આવેલા ખુમાપુર નજીક મોડી રાત્રીએ ટ્રક પાછળ ધડાકાભેર બોલેરો જીપ ઘુસી જતા ગમખ્વાર અકસ્માત સર્જાતા પરિવારના મોભીનું મોત નીપજ્યું હતું ૫ વ્યક્તિઓના શરીરે ગંભીર ઈજાઓ પહોંચતા તાબડતોડ સારવાર અર્થે મોડાસાની ખાનગી હોસ્પિટલમાં ખસેડાયા હતા અકસ્માતના પગલે દોડી આવેલ પોલીસે મૃતકના મૃતદેહને પીએમ માટે મોકલી આપી કાયદેસરની કાર્યવાહી હાથધરી હતી રમઝાન ઈદ ના દિવસે દાઉદી વ્હોરા સમાજના રાધનપુરના અગ્રણીનું મોત નિપજતા દાઉદી વહોરમાં સમાજમાં માતમ છવાયો હતો